Ovo je članak o filmu Jima Jarmuscha iz 2005. godine.  Za filma D. W. Griffitha sličnog naslova iz 1919. godine, vidi Broken Blossoms.  

***Slomljeno cvijeće*** (engleski *Broken Flowers*) američka je humorna drama nezavisnog redatelja Jima Jarmuscha iz 2005. kojemu je to jedanaesti dugometražni film. Radnja se vrti oko neoženjenog ženskara srednjih godina, Dona Johnstona (Bill Murray), koji dobiva tajnovito pismo u kojem biva obaviješten da je otac, na što krene obići svoje bivše ljubavnice, među kojima su i Sharon Stone i Tilda Swinton.

Film je zaradio 13,7 milijuna $ u američkim kinima te 45,7 milijuna diljem svijeta te je tako postao najkomercijalniji Jarmuschev film do danas. Nominiran je i za Zlatnu palmu u Cannesu gdje je osvojio veliku nagradu žirija, čime je postao prvi američki film koji je osvojio tu nagradu u zadnje 34 godine - posljednji put to se dogodilo 1971. filmom *Johnny Got His Gun*.

Radnja
------

Zakleti neženja i nekad aktivni ženskar **Don Johnston** davno se obogatio računalima i vodi ugodan, ali dosadan život u svojemu domu. Njegova najnovija ljubavnica, mlada **Sherry**, ga napušta, no njemu je svejedno. Jednog dana dobiva tajnovito pismo od navodne bivše ljubavnice koje ga informira da je otac 19-godišnjeg sina. Don nije do tada imao pojma da je otac i ne zna kako bi reagirao na tu vijest, a pomalo i sumnja da je istinita. No njegov susjed, oženjeni obiteljski čovjek i otac petero djece te amaterski detektiv **Winston**, nagovori ga da posjeti svojih pet bivših ljubavnica; Carmen, **Lauru**, Doru, Penny te jednu preminulu, Michelle, i otkrije ima li sina ili ne.

Donova odiseja dovest će ga do neobičnih susreta. Neke ga bivše ljubavnice dočekaju sa veseljem, druge s rezignacijom. Na Donovo iznenađenje, nijedna od njih se ne ispostavi kao majka njegova navodnog sina pa se vrati u svoj dom. U blizini svojega omiljenog kafića naiđe na jednog mladića koji, čini se, ima oko 19 godina i koji nekamo putuje. Kad ga Don konfrontira mladić pobjegne. Don potrči za njim, ali ga izgubi. Tad prođe auto u kojem je još jedan mladić koji bi mogao imati 19 godina. Na kraju Don ostane sam na ulici, nemajući pojma što da učini ni ima li uopće sina.

Glumci
------

* **Bill Murray** kao Don Johnston
* **Jeffrey Wright** kao Winston
* **Sharon Stone** kao Laura
* **Julie Delpy** kao Sherry
* **Jessica Lange** kao Dr. Carmen Markowski
* **Heather Simms** kao Mona
* **Alexis Dziena** kao Lolita
* **Frances Conroy** kao Dora
* **Tilda Swinton** kao Penny

Nagrade
-------

* Nominacija za Zlatnu Palmu u Cannesu (osvojen grand prix žirija)
* Nominacija za **Zlatni satelit** (najbolji glumac u komediji ili mjuziklu Bill Murray)
* Nominacija za **Independent Spirit Award** (najbolji sporedni glumac Jeffrey Wright)
* Osvojen **Češki lav** (najbolji strani film)

Zanimljivosti
-------------

* Radni naslov filma bio je **Mrtvo cvijeće**.
* Jim Jarmusch je rekao da je scenarij napisao ekskluzivno za Billa Murrayja. Isprva je planirao snimiti neku drugi film s njim, ali se ipak predomislio i snimio ovaj.
* Sin Billa Murrayja, Homer Murray, nastupa na kraju filma kao "mladić u automobilu".
* U filmu se pojavljuje djevojka imenom "Sun Green". Na albumu Neila Younga "**Greendale**" također se pojavljuje djevojka s istim imenom.
* Scenarist Reed Martin je optužio Jarmuscha da je pokrao ideju za film od njegova scenarija koji nikada nije snimio. Jarmusch i Focus Features su to osporili. 2007. je sud u Los Angelesu odbacio optužbe kao neosnovane.

Teme i analiza
--------------

Tema priče je izolacija, pronalaženje mjesta u svijetu i usamljenost, ali prisutni su i egzistencijalni elementi pošto glavni junak Don nikada ne otkrije ima li uistinu sina ili ne, čime počinje sumnjati je li uopće postojao ili ne, te što je istina a što laž, tj. samo njegova želja da u nekom mladiču nađe svoje dijete. Otvoreni, kontemplativni kraj daje do znanja da priča nije ni bila okosnica filma, nego karakterizacija i metarmofoza junaka.

Donovo putovanje do njegovih 5 bivših ljubavnica postaje svakim susretom sve hladnije i kraće, tako da počinje sa toplim i dugim susretom kod njegove prve ljubavnice (Sharon Stone) a završava kod njegove zadnje na groblju, koja je u međuvremenu poginula. Pošto tijekom filma njegovo ime, Don Johnston, biva više puta pogrešno zamijenjeno sa "Don Johnson", moguće je da je pismo poslano njemu zapravo završilo na krivoj adresi. Još veća ironija se naslučuje u tome da je možda zaboravio na šestu bivšu ljubavnicu, koja bi mogla biti prava majka njegovog potencijalnog sina. Poetični naslov "Slomljeno cvijeće" možda sugerira na scenu u kojoj Don u prirodi bere cvijeće, dajući do znanja da je i njegova egzistencija poput cvijeta koji je otkinut od korijena i izoliran od svojeg prirodnog prebivališta.

Kritike
-------

Nezadovoljni kritičar *Kevin N. Laforest* je napisao: "Ja nemam pojma što bi *Slomljeno cvijeće* trebalo biti, osim jedne nekonzekventne studije o čudnim okupljanjima. "Ovo je sve jedna farsa, jedan fijasko", kaže jednom prilikom glavni lik, a ja si ne mogu pomoći a da ne pomislim kako je to i kritika cijelog filma". S druge strane, **Dean Šoša**, kritičar Nacionala, je filmu dao 4 od 5 zvijezde i zapisao: "Nakon što je godinama bio guru brojnim mladim filmašima diljem svijeta, kultni američki filmaš Jim Jarmusch prepustio se i sam tuđim utjecajima, osmislivši "Slomljeno cvijeće" na tragu "Izgubljenih u prijevodu" Sofije Coppole i "Gospodina Schmidta" Alexandera Paynea, autora koji, pošteno govoreći, puno duguju nekim ranijim filmovima ovog pionira američke nezavisne scene. "Slomljeno cvijeće" odiše redateljskim minimalizmom, jezičnim i metafilmskim poigravanjima, montažnim elipsama i ostalim karakterističnim Jarmuschevim autorskim burgijama, i valja ga uvrstiti među kreativne vrhunce jednog od rijetkih suvremenih redatelja čiji je stil raspoznatljiv već nakon pet minuta gledanja bilo kojeg njegova filma".

U svojoj recenziji filma, zadovoljni Roger Ebert je pak filmu dao 4 od 4 zvijzde te zaključio: "Nijedan glumac nije bolji u tome da ne radi ništa od Billa Murraya, a da pritom bude fascinantan dok to ne radi" dok je kritičar *Sean O'Connell* napisao: "Poput cvijeta, Jarmuschova priča raste to ljepše kada se sporo odvija da otkrije delikatne, ali otrovne skrivene istine". *Robert W. Butler* je utvrdio: "Manje je više u *Slomljenom cvijeću*, Jarmuschovom minimalističkom remek-djelu".

Izvori
------

1. ↑  IMDb.com, Broken Flowers - Box office/ business
2. ↑  IMDb.com; Broken Flowers - trivia
3. ↑  „Shattered dreams over "Broken Flowers"?". Arhivirano iz originala na datum 2007-03-11. Pristupljeno 2007-03-11.
4. ↑  „Kevin N. Laforest; Broken Flowers, review". Arhivirano iz originala na datum 2006-11-17. Pristupljeno 2012-11-28.
5. ↑  Nacional br. 534, Dean Šoša, Video i DVD[*mrtav link*]
6. ↑  „Roger Ebert; Broken Flowers review". Arhivirano iz originala na datum 2012-10-14. Pristupljeno 2021-09-25.
7. ↑  Sean O'Connel; Broken Floers review
8. ↑  Rotten-tomatoes.com; Broken Flowers, Robert W. Butler review

Vanjske veze
------------

* Službena stranica
* *Broken Flowers* na sajtu IMDb
* *Slomljeno cvijeće* na Rotten Tomatoes
* Filmski.net

| Nagrade |
| --- |
| Prethodi: ***Oldboy***  |  **Velika nagrada žirija** 2005 | Slijedi: ***Flanders***  |

| * p
* r
* u
Filmovi koje je režirao Jim Jarmusch |
| --- |
| cjelovečernji filmovi | 
* *Permanent Vacation* (1980)
* *Stranger Than Paradise* (1984)
* *Down by Law* (1986)
* *Mystery Train* (1989)
* *Night on Earth* (1991)
* *Dead Man* (1995)
* *Ghost Dog: The Way of the Samurai* (1999)
* *Coffee and Cigarettes* (2003)
* *Broken Flowers* (2005)
* *The Limits of Control* (2009)
* *Only Lovers Left Alive* (2013)

 |
| ostalo | 
* *Year of the Horse* (1999)
* *Int. Trailer Night* (2002)

 |

| * p
* r
* u
Velika nagrada žirija na Kanskom filmskom festivalu |
| --- |
| 1967–1989 | 
* *Accident* (1967)
* *I Even Met Happy Gypsies* (1967)
* *Ådalen 31* (1969)
* *Investigation of a Citizen Above Suspicion* (1970)
* *Johnny Got His Gun* (1971)
* *Taking Off* (1971)
* *Solaris* (1972)
* *The Mother and the Whore* (1973)
* *Fantastic Planet* (1973)
* *Arabian Nights* (1974)
* *The Enigma of Kaspar Hauser* (1975)
* *Cría Cuervos* (1976)
* *The Marquise of O* (1976)
* *Bye Bye Monkey* (1978)
* *The Shout* (1978)
* *Siberiade* (1979)
* *Mon oncle d'Amérique* (1980)
* *Light Years Away* (1981)
* *The Night of the Shooting Stars* (1982)
* *Monty Python's The Meaning of Life* (1983)
* *Diary for My Children* (1984)
* *Birdy* (1985)
* *The Sacrifice* (1986)
* *Repentance* (1987)
* *A World Apart* (1988)
* *Cinema Paradiso* (1989)
* *Too Beautiful for You* (1989)

 |
| 1990–2009 | 
* *Tilaï* (1990)
* *The Sting of Death* (1990)
* *La Belle Noiseuse* (1991)
* *The Stolen Children* (1992)
* *Faraway, So Close!* (1993)
* *To Live* (1994)
* *Burnt by the Sun* (1994)
* *Ulysses' Gaze* (1995)
* *Breaking the Waves* (1996)
* *The Sweet Hereafter* (1997)
* *Life Is Beautiful* (1998)
* *Humanité* (1999)
* *Devils on the Doorstep* (2000)
* *The Piano Teacher* (2001)
* *The Man Without a Past* (2002)
* *Uzak* (2003)
* *Oldboy* (2004)
* *Broken Flowers* (2005)
* *Flanders* (2006)
* *The Mourning Forest* (2007)
* *Gomorrah* (2008)
* *A Prophet* (2009)

 |
| 2010–2024 | 
* *Of Gods and Men* (2010)
* *Once Upon a Time in Anatolia* (2011)
* *The Kid with a Bike* (2011)
* *Reality* (2012)
* *Inside Llewyn Davis* (2013)
* *The Wonders* (2014)
* *Son of Saul* (2015)
* *Juste la fin du monde* (2016)
* *120 battements par minute* (2017)
* *BlacKkKlansman* (2018)

 |